Χρηματιστηριακό δικαστήριο

Με την ονομασία χρηματιστηριακό δικαστήριο ονομαζόταν ελληνικό ειδικό δικαστήριο που εκδίκαζε μόνο χρηματιστηριακές διαφορές μεταξύ 1929 και 1964.

Στην Ελλάδα τη σύσταση τέτοιου δικαστηρίου προέβλεψε ο Νόμος 3632 του 1928 "Περί Χρηματιστηρίου Αξιών"Νόμος 3632 Περί Χρηματιστηρίου Αξιών, Τεύχος Α, Αρ. φύλλου 137, 26 Ιουλίου 1928, Κεφάλαιο Δ, Περί εκδικάσεως των Χρηματιστηριακών διαφορών και ειδικότερα με την υπογραφή του προεδρικού διατάγματος 15 / 15 Απριλίου 1929 "Περί εκδικάσεως των χρηματιστηριακών διαφορών", δια του οποίου δημιουργήθηκε ένα στην Αθήνα και ένα στον Πειραιά.

Τα Δικαστήρια αυτά ήταν εξειδικευμένα δικαστήρια που κατ΄ αποκλειστικότητα εκδίκαζαν οποιαδήποτε υπόθεση (διαφοράς) επί χρηματιστηριακής συναλλαγής που αναφύονταν μεταξύ χρηματιστών, ιδιωτών - μετόχων και μεσιτών. Τελικά τα δικαστήρια αυτό λειτούργησαν μέχρι τις 30 Σεπτεμβρίου του 1964 όταν και καταργήθηκαν με το άρθρο 7 του εισαγωγικού τότε νόμου του Κώδικα Πολιτικής Δικονομίας που τέθηκε σε ισχύ με τον Αναγκαστικό Νόμο 44 του 1967Κατάργηση των Χρηματιστηριακών Δικαστηρίων.

Από την παραπάνω ημερομηνία όλες οι χρηματιστηριακές διαφορές καθώς και όσες τότε εκκρεμούσαν υπάχθηκαν στη δικαστική αρμοδιότητα των πολιτικών δικαστηρίων.

Το 2000, οι χρηματιστές ζητούσαν από το κράτος την επανίδρυση χρηματιστηριακού δικαστηρίου Χρηματιστηριακό δικαστήριο ζητούν οι χρηματιστές, Τα ΝΕΑ, 16/06/2000.

Στο διεθνή χώρο υπάρχουν αντίστοιχα δικαστήρια, συνήθως δικαστήρια διαιτησίας για τα χρηματιστήρια, όπως για παράδειγμα το Χρηματιστηριακό Δικαστήριο Διαιτησίας του Χρηματιστηρίου της ΠράγαςExchange Court of Arbitration - Intro   "The Exchange Court of Arbitration is a permanent arbitration court attached to the Prague Stock Exchange, as an independent authority issuing decisions on..." και το αντίστοιχο για το χρηματιστήριο της Βιέννης.

Αναφορές

Κατηγορία:Ελληνική οικονομία
Κατηγορία:Χρηματιστήρια